stanford-oval/wikipedia huggingface dataset:
ค่าของคน

| --- | --- |

ผู้ประพันธ์: โรสราเรน
ประเทศ: ไทย
ภาษา: ไทย
ประเภท: ชีวิต, โรแมนติก
สำนักพิมพ์: คลังวิทยา (พิมพ์ครั้งแรก)
วันที่พิมพ์: พ.ศ. 2508 (พิมพ์ครั้งแรก)
ชนิดสื่อ: สิ่งพิมพ์
ค่าของคน เป็นนวนิยายของ โรสราเรน หรือ ทมยันตี เป็นนวนิยายที่สะท้อนให้เห็นถึงคุณค่าของชีวิต ความรัก คุณธรรมและความดีงาม ซึ่งซื้อหาไม่ได้ด้วยอำนาจเงิน ตีพิมพ์รวมเล่มในปี พ.ศ. 2508 จนถึงปัจจุบัน นวนิยายเรื่องนี้เป็นภาพยนตร์และโทรทัศน์มาหลายครั้งรวมทั้งละครวิทยุ
ล่าสุดในปี พ.ศ. 2554 บริษัทเอ็กแซ็กท์ ได้นำไปสร้างเป็นละครโทรทัศน์ ออกอากาศทาง สถานีโทรทัศน์สีกองทัพบกช่อง 7 ทุก วันศุกร์ (20.30 น.) และ วันเสาร์ วันอาทิตย์ (20.15 น.) กำกับการแสดงโดย บรรเจิด พุทธโศภิษฐ์ นำแสดงโดย ณวัฒน์ กุลรัตนรักษ์, วรนุช ภิรมย์ภักดี, รพีภัทร เอกพันธ์กุล, พิชญา เชาวลิต, อนุชิต สพันธุ์พงษ์, อภิษฎา เครือคงคา และมี พิศมัย วิไลศักดิ์ มาร่วมแสดง แถมเคยแสดงในบทกล้วย รจเรข มาแล้ว  ในรูปแบบภาพยนตร์มาแล้ว ในปี พ.ศ. 2514 ซึ่งเริ่มออกอากาศ วันที่ 25 กุมภาพันธ์ พ.ศ. 2554
เรื่องย่อ

ลักษมณ์ นฤนารถไมตรี เป็นลูกชายของท่านเจ้าพระยานฤนาทไมตรีกับท่านผู้หญิงศรีสวัสดิ์ ท่านเจ้าพระยามีหน้าที่การงานเป็นท่านทูต ด้วยสาเหตุนี้เองทำให้ครอบครัวต้องมีการโยกย้ายไปยังต่างประเทศบ่อยครั้ง เมื่อตอนเด็ก ๆ ลักษมณ์พบว่าความสัมพันธ์ของครอบครัวไม่ดีเท่าที่ควรโดยพ่อแม่ ของเขามักจะแสดงความเหินห่าง จนกระทั่งเมื่อท่านเจ้าพระยาได้กลับมาที่เมืองไทยความเหินห่างก็ยิ่งปรากฏให้เห็นชัดเจนขึ้น เมื่อพ่อของเขาได้พาผู้หญิงเข้ามาอยู่ในบ้าน หลังจากนั้นลักษมณ์ก็ถูกส่งตัวไปเรียนหนังสือยังต่างประเทศ ไม่นานแม่ของเขาก็ได้ส่งข่าวไปบอกว่า พ่อของเขาป่วยหนัก ดังนั้นลักษมณ์จึงได้กลับมาที่เมืองไทยเพื่อมาดูอาการของพ่อเมื่อกลับมาเขา ก็ได้รู้ความจริงว่าคุณแข เป็นภรรยาของพ่ออีกคนหนึ่งและเขาก็ได้มีน้องชายอีกคนชื่อพิมาน
ลักษมณ์ เป็นคนชัดเจนต่อชีวิตทั้งในด้านดีและด้านเลว ในด้านการงานเขาจึงไม่เคยถูกตำหนิแต่ในเรื่องความประพฤติเขามักจะถูกตำหนิบ่อย ๆ จึงเป็นเหตุผลให้คุณแข ซึ่งเป็นแม่เลี้ยงพยายามที่จะหาสตรีที่มีความเหมาะสมเพียบพร้อมในทุก ๆ ด้านมาแต่งงานกับเขา แต่ไม่เป็นผลสำเร็จ คุณแขจึงได้หันไปสนใจที่จะหาภรรยาให้แก่พิมาน ลูกชายของตัวเอง แต่เนื่องจากพิมานมีคนรักอยู่แล้วเขาจึงปฏิเสธ คุณแขจึงได้ไปขอให้ลักษมณ์ช่วย ลักษมณ์ก็เลยไปหาคนรักของพิมานชื่อรจเรจ
โดยเขาได้ตกลงกับรจเรจว่า ให้เลิกยุ่งเกี่ยวกับพิมาน ซึ่งเขาได้ยื่นข้อเสนอเป็นเงิน 1 ก้อน และเพื่อเป็นการตัดปัญหาจะต้องมีการจดทะเบียนสมรสระหว่างเขาและรจเรจ และจะทำการหย่าเมื่อเขาแน่ใจว่าพิมานจะแต่งงานกับผู้หญิงที่แม่เลือกให้ แม้ว่ารจเรจจะเป็นผู้หญิงที่มีความรักเกียรติ รักศักดิ์ศรีมาก แต่เนื่องจากเธอมีความจำเป็นที่จะต้องใช้เงินมาไถ่บ้าน จากที่ลักษมณ์ไม่เคยเห็นคุณค่าของคนและคิดว่าทุกสิ่งทุกอย่างรวมทั้งชีวิตคน สามารถซื้อมาด้วยเงิน ทำให้เขาคิดว่ารจเรจก็เหมือนกับผู้หญิงทั่ว ๆ ไปที่ทำทุกอย่างเพื่อเงิน เมื่อรจเรจได้เข้ามาอยู่ในบ้านทำให้ชีวิตของเขาเปลี่ยนแปลงไปในด้านที่ดีขึ้น จนกระทั่งทั้งคู่ได้รักกัน และรจเรจก็ได้ทำให้ลักษมณ์ได้รู้ว่าอำนาจเงินไม่สามารถซื้อได้ทุกอย่างโดยเฉพาะคน
การดัดแปลงบทประพันธ์

เริ่มแรกบทประพันธ์ ค่าของคน ได้ถูกนำไปสร้างหลายรูปแบบ ได้แก่ ภาพยนตร์, ละครโทรทัศน์ และ ละครวิทยุ มีรายละเอียดดังนี้
การดัดแปลงบทประพันธ์ > ภาพยนตร์

พ.ศ. 2514 ถูกนำไปสร้างเป็นภาพยนตร์ครั้งแรก สร้างโดย เทพกรภาพยนตร์ โดย กิติมา เศรษฐภักดี  กำกับการแสดงโดย เนรมิต นำแสดงโดย ไชยา สุริยัน, พิศมัย วิไลศักดิ์, สุวัจชัย สุทธิมา, ฉันทนา ติณสูลานนท์, รอง เค้ามูลคดี, พนม นพพร ฉายครั้งแรกเมื่อวันที่ 30 ธันวาคม 2514 ที่โรงหนังเพชรรามา
พ.ศ. 2524 ถูกนำไปสร้างเป็นภาพยนตร์ครั้งที่ 2 สร้างโดย อัครเศรณีโปรดักชั่น โดย อานนท์ อัศนธรรม เป็นผู้อำนวยการสร้าง กำกับการแสดงโดย พิศาล อัครเศรณี นำแสดงโดย พิศาล อัครเศรณี, เนาวรัตน์ ยุกตะนันท์, อนุสรณ์ เดชะปัญญา, มยุรา ธนะบุตร, ธิติมา สังขพิทักษ์, พิราวรรณ ประสพศาสตร์ และกำกับโดย พิศาล อัครเศรณี ฉายครั้งแรกเมื่อวันที่ 12 สิงหาคม 2524 ที่โรงหนังแอมบาสเดอร์-ดาดา-พลาซาร์-เจ้าพระยา-แกรนด์-เพชรคลองจั่น ได้รับรางวัลสุพรรณหงส์ทองคำ ครั้งที่ 3 ประจำปี 2524 คือ ประพันธ์เพลงยอดเยี่ยมโดย ครูชาลี อินทรวิจิตร
พ.ศ. 2534 ถูกนำไปสร้างเป็นภาพยนตร์ครั้งที่ 3 สร้างโดย เพชรเกษมโปรดักชั่น โดย รักษ์ หล่อเกษมศานต์ เป็นผู้อำนวยการสร้างและกำกับการแสดงโดย พิศาล อัครเศรณี นำแสดงโดย สันติสุข พรหมศิริ, กมลชนก โกมลฐิติ, ศตวรรษ ดุลยวิจิตร, จริญญา หาญณรงค์, วิทย์ มาร์โบโล, สมเกียรติ คุณานิธิพงศ์, มารศรี ณ บางช้าง, อมรา อัศวนนท์ ฉายครั้งแรกเมื่อวันที่ 26 มกราคม 2534 ที่โรงหนังเอเธนส์-เดอะมอลล์ราม-เดอะมอลล์ท่าพระ-พาต้า 3-พาราไดซ์-ลาดพร้าวสะพาน 2-โรบินสันดอนเมือง 1-ปู่เจ้าสำโรง-บางลำพูงามวงศ์วาน 1
การดัดแปลงบทประพันธ์ > ละครโทรทัศน์

พ.ศ. 2511 ถูกนำไปสร้างเป็นละครโทรทัศน์ ออกอากาศทาง สถานีโทรทัศน์ไทยทีวีช่อง 4 สร้างโดยคณะกัญชลิกา นำแสดงโดย ฉลอง สิมะเสถียร, อรัญญา นามวงศ์, รุจน์ รณภพ, เมตตา รุ่งรัตน์, เสน่ห์ โกมารชุน, พูนสวัสดิ์ ธีมากร, มนัส บุญยเกียรติ
พ.ศ. 2522 ถูกนำไปสร้างเป็นละครโทรทัศน์ ออกอากาศทาง สถานีวิทยุโทรทัศน์กองทัพบกช่อง 5 สร้างโดย รัศมีดาวการละคร นำแสดงโดย พิศาล อัครเศรณี, วงเดือน อินทราวุธ, รัชนู บุญชูดวง, วิฑูรย์ กรุณา
พ.ศ. 2528 ถูกนำไปสร้างเป็นละครโทรทัศน์ ออกอากาศทาง สถานีวิทยุโทรทัศน์ไทยทีวีสีช่อง 3 กำกับการแสดงโดย มีศักดิ์ นาครัตน์ นำแสดงโดย อภิชาติ หาลำเจียก, เดือนเต็ม สาลิตุล, สมมาตร ไพรหิรัญ, เด่นนภา จรรยงค์, ธำรง วิจิตสาร
พ.ศ. 2536 ถูกนำไปสร้างเป็นละครโทรทัศน์ ออกอากาศทาง สถานีโทรทัศน์สีกองทัพบกช่อง 7 สร้างโดย ดาราวิดีโอ กำกับการแสดงโดย มานพ สัมมาบัต นำแสดงโดย สันติสุข พรหมศิริ, นุสบา วานิชอังกูร, พิทยา ณ ระนอง, กชกร นิมากรณ์, ด.ญ.เจนนิเฟอร์ เกลล์
พ.ศ. 2554 ถูกนำไปสร้างเป็นละครโทรทัศน์ ออกอากาศทาง สถานีโทรทัศน์สีกองทัพบกช่อง 7 สร้างโดย เอ็กแซ็กท์ กำกับการแสดงโดย บรรเจิด พุทธโศภิษฐ์ นำแสดงโดย ณวัฒน์ กุลรัตนรักษ์, วรนุช ภิรมย์ภักดี, รพีภัทร เอกพันธ์กุล, พิชญา เชาวลิต, อนุชิต สพันธุ์พงษ์, อภิษฎา เครือคงคา, ด.ญ.ชาร์เลท วาศิตา แฮเมเนา
การดัดแปลงบทประพันธ์ > ละครวิทยุ

สถานีวิทยุกระจายเสียง ท.ท.ท. (เอเอ็ม) ราวทศวรรษ 2500-2509
นักแสดงนำในปีต่าง ๆ

| 0 | 1 | 2 | 3 | 4 |
| --- | --- | --- | --- | --- |
|  รูปแบบการนำเสนอ  | ลักษมณ์ | รจเรจ |  พิมาน  |  ณัฐฐา |
| ละครโทรทัศน์ พ.ศ. 2511 | ฉลอง สิมะเสถียร | อรัญญา นามวงศ์ | รุจน์ รณภพ | เมตตา รุ่งรัตน์ |
| ภาพยนตร์ พ.ศ. 2514 | ไชยา สุริยัน | พิศมัย วิไลศักดิ์ | สุวัจชัย สุทธิมา | ฉันทนา ติณสูลานนท์ |
| ละครโทรทัศน์ พ.ศ. 2522 | พิศาล อัครเศรณี | วงเดือน อินทราวุธ | วิฑูรย์ กรุณา | รัชนู บุญชูดวง |
| ภาพยนตร์ พ.ศ. 2524 | พิศาล อัครเศรณี | เนาวรัตน์ ยุกตะนันทน์ | อนุสรณ์ เดชะปัญญา | มยุรา ธนะบุตร |
| ละครโทรทัศน์ พ.ศ. 2528 | อภิชาติ หาลำเจียก | เดือนเต็ม สาลิตุล | สมมาตร ไพรหิรัญ | เด่นนภา จันทร์ยงค์ |
| ภาพยนตร์ พ.ศ. 2534 | สันติสุข พรหมศิริ | กมลชนก เขมะโยธิน | ศตวรรษ ดุลยวิจิตร | จริญญา หาญณรงค์ |
| ละครโทรทัศน์ พ.ศ. 2536 | สันติสุข พรหมศิริ | นุสบา ปุณณกันต์ | พิทยา ณ ระนอง | อัจฉรียา ทิพย์สุคนธ์ |
| ละครโทรทัศน์ พ.ศ. 2554 | ณวัฒน์ กุลรัตนรักษ์ | วรนุช ภิรมย์ภักดี | รพีภัทร เอกพันธ์กุล | พิชญา เชาวลิต |
ละคร พ.ศ. 2554

| ค่าของคน |
| --- | --- |
ประเภท: ละครโทรทัศน์
สร้างโดย: บริษัท ซีเนริโอ จำกัด
พัฒนาโดย: บริษัท จีเอ็มเอ็ม แกรมมี่ จำกัด (มหาชน)
แสดงนำ: ณวัฒน์ กุลรัตนรักษ์ วรนุช ภิรมย์ภักดี รพีภัทร เอกพันธ์กุล พิชญา เชาวลิต อนุชิต สพันธุ์พงษ์ อภิษฎา เครือคงคา  อาณัตพล ศิริชุมแสง ชมพูนุช ปิยธรรมชัย ปภัสรา เตชะไพบูลย์ พิศมัย วิไลศักดิ์ พิมพ์แข กุญชร ณ อยุธยา นภาพร หงสกุล จั๊กกะบุ๋ม เชิญยิ้ม ด.ญ. ชาร์เลท วาศิตา แฮเมเนา
ดนตรีแก่นเรื่องเปิด: ต้องใช้หัวใจ   ร้องโดย รพีภัทร เอกพันธ์กุล
ดนตรีแก่นเรื่องปิด: ไม่รักก็อย่าร้าย   ร้องโดย วรนุช ภิรมย์ภักดี
ประเทศแหล่งกำเนิด:  ประเทศไทย
ภาษาต้นฉบับ:  ภาษาไทย
จำนวนตอน: 20 ตอน
การผลิต
ผู้อำนวยการสร้าง: ถกลเกียรติ วีรวรรณ นิพนธ์ ผิวเณร
ความยาวตอน: 120 นาที/ตอน
ออกอากาศ
เครือข่าย: สถานีโทรทัศน์สีกองทัพบกช่อง 7
ออกอากาศ: วันศุกร์-เสาร์-อาทิตย์ 25 กุมภาพันธ์ พ.ศ. 2554 – 9 เมษายน พ.ศ. 2554
ละคร พ.ศ. 2554 > รายละเอียด

ชื่อละคร ค่าของคน
บทประพันธ์ โรสลาเรน
บทโทรทัศน์ ศิริลักษณ์ , ตุณย์ , ศกุนกานต์
กำกับการแสดง บรรเจิด พุทธโศภิษฐ์
ผู้ผลิต บริษัท ซีเนริโอ จำกัด
ออกอากาศทุกวันศุกร์ - เสาร์ - อาทิตย์ เวลา 20.25 น. ทาง สถานีโทรทัศน์กองทัพบกช่อง 7
เริ่มออกอากาศ วันที่ 25 กุมภาพันธ์ พ.ศ. 2554 - 9 เมษายน พ.ศ. 2554
ออกอากาศซ้ำในช่วงละครดังที่คิดถึง วันจันทร์ถึงวันศุกร์ เวลา 09.30 - 11.20 น. วันที่  14 กุมภาพันธ์ ถึง 14 มีนาคม พ.ศ. 2562
ละคร พ.ศ. 2554 > รายชื่อนักแสดง

ณวัฒน์ กุลรัตนรักษ์ รับบทเป็น ลักษมณ์
วรนุช ภิรมย์ภักดี รับบทเป็น รจเรจ
รพีภัทร เอกพันธ์กุล รับบทเป็น พิมาน
พิชญา เชาวลิต รับบทเป็น ม.ล.นัฏฐา
อนุชิต สพันธุ์พงษ์ รับบทเป็น เจษฎา
อาณัตพล ศิริชุมแสง รับบทเป็น ไก่
อภิษฎา เครือคงคา รับบทเป็น เจนจิรา
ชมพูนุช ปิยธรรมชัย รับบทเป็น จอย
ปภัสรา เตชะไพบูลย์ รับบทเป็น คุณแข (แม่ของพิมาน แม่เลี้ยงของลักษมณ์)
ภัสสร บุณยเกียรติ รับบทเป็น หม่อมราชวงศ์ศรีสวัสดิ์ (คุณหญิงศรีสวัสดิ์)​ (แม่ของนัฏฐา)
พิศมัย วิไลศักดิ์ รับบทเป็น คุณยาย
นภาพร หงสกุล รับบทเป็น ป้าเขียน
จั๊กกะบุ๋ม เชิญยิ้ม รับบทเป็น พุฒ
ด.ญ.ชาร์เลท วาศิตา แฮเมเนา รับบทเป็น มาร์กี้
เกร็ด

↑  ซึ่งตอนแถลงข่าวเปิดกล้องถ่ายทำกลางปี 2511 นั้นวางตัว สุทิศา พัฒนุช ที่กำลังโด่งดังจากเรื่อง เป็ดน้อย ให้เป็นนางเอก
↑  เวอร์ชันภาพยนตร์ พ.ศ. 2514 มีเพลงประกอบโดย ดิอิมพอสซิเบิ้ล ได่แก่เพลง ค่าของคน, ค่าของรัก, ค่าของเงิน
↑  ละครโทรทัศน์ พ.ศ. 2536 ดาราวิดีโอวางตัวพระเอกเป็น วรุฒ วรธรรม แต่ทำให้ต้องเปลี่ยนตัวเป็น สันติสุข แทนและต้องถ่ายทำใหม่จนแล้วเสร็จสมบูรณ์
แหล่งข้อมูลอื่น

ค่าของคน (2554) ที่สยามโซน
ละคร ค่าของคน ปี พ.ศ. 2554
ค่าของคน (2524 พิศาล-เนาวรัตน์) โดย มนัส กิ่งจันทร์
http://www.thaifilm.com/forumDetail.asp?topicID=6424&page=1&keyword= เก็บถาวร 2011-03-16 ที่ เวย์แบ็กแมชชีน
การลงทัณฑ์ปีชินอิม

| --- | --- |
: บทความนี้อักษรเกาหลีปรากฏอยู่ คุณอาจเห็นเครื่องหมายคำถามหรือสัญลักษณ์อื่นแทนตัวอักษร หากคอมพิวเตอร์ของคุณไม่สามารถแสดงผลอักษรฮันกึลและอักษรฮันจาได้อย่างถูกต้อง
| --- | --- |
ชื่อพื้นเมือง:  신임사화
วันที่: ค.ศ. 1722
ที่ตั้ง: ราชวงศ์โชซ็อน
ประเภท: การกวาดล้างทางการเมือง
สาเหตุ: การขับเคี่ยวกันทางอำนาจของกลุ่มโซรนและกลุ่มโนรน
เหตุจูงใจ: กลุ่มโซรนทูลใส่ร้ายกลุ่มโนรนว่าคิดก่อกบฏต่อพระเจ้าคย็องจง
เป้าหมาย: กลุ่มโนรน
ผล: กลุ่มโนรนถูกกวาดล้างจนแทบไม่เหลืออำนาจในราชสำนัก
การลงทัณฑ์ปีชินอิม (신임사화) ความขัดแย้งทางการเมืองที่เกิดขึ้นเมื่อ ค.ศ. 1722 ตรงกับรัชสมัย พระเจ้าคย็องจง พระราชาลำดับที่ 21 แห่ง ราชวงศ์โชซ็อน
สืบเนื่องจากพระเจ้าคย็องจงพระพลานามัยไม่แข็งแรงตั้งแต่ทรงพระเยาว์ทำให้ไม่สามารถมีพระราชโอรสไว้สืบราชบัลลังก์ได้เหล่าขุนนาง กลุ่มโนรน กลุ่มขุนนางกลุ่มสำคัญในราชสำนักจึงฉวยโอกาสถวายฎีกาต่อพระเจ้าคย็องจงให้สถาปนา องค์ชายยอนอิง พระอนุชาต่างพระมารดาของพระเจ้าคย็องจงซึ่งทางกลุ่มโนรนให้การสนับสนุนขึ้นเป็นรัชทายาทซึ่งพระเจ้าคย็องจงก็เห็นด้วยและได้มีพระราชโองการให้สถาปนาองค์ชายยอนอิงเป็น วังเซเจ (พระอนุชารัชทายาท)
อีก 2 ปีต่อมาคือใน ค.ศ. 1722 พระเจ้าคย็องจงประชวรหนักจนมิอาจว่าราชการได้ขุนนางกลุ่มโนรนจึงได้ถวายฎีกาอีกครั้งเพื่อให้สถาปนาองค์ชายยอนอิงเป็นผู้สำเร็จราชการเหล่าขุนนาง กลุ่มโซรน กลุ่มขุนนางกลุ่มสำคัญอีกกลุ่มหนึ่งในราชสำนักที่ให้การสนับสนุนพระเจ้าคย็องจงซึ่งอยู่ขั้วตรงข้ามกับกลุ่มโนรนได้เข้าเฝ้ากราบทูลความเท็จให้พระเจ้าคย็องจงทราบว่ากลุ่มโนรนกระทำเช่นนี้เพื่อหวังจะก่อกบฏโค่นล้มราชบัลลังก์และยกองค์ชายยอนอิงขึ้นเป็นพระราชาแทนพระเจ้าคย็องจงจึงมีพระบัญชาให้กวาดล้างขุนนางกลุ่มโนรนจำนวนมากทั้งประหารชีวิตและเนรเทศทำให้กลุ่มโนรนแทบจะหมดอำนาจจากราชสำนัก
แต่ในท้ายที่สุดองค์ชายยอนอิงก็ได้เป็นผู้สำเร็จราชการและได้ขึ้นเป็นพระเจ้าย็องโจภายหลังจากการสวรรคตของพระเจ้าคย็องจงในอีก 2 ปีต่อมาคือเมื่อ ค.ศ. 1724
กลุ่มโนรน

| กลุ่มโนรน  |
| --- | --- |
ผู้ก่อตั้ง: ซง ชี-ย็อล
ก่อตั้ง: ค.ศ. 1680
ถูกยุบ: ค.ศ. 1727
แยกจาก: ฝ่ายตะวันตก
อุดมการณ์: อนุรักษนิยม
จุดยืน: ขวา
ศาสนา: ลัทธิขงจื๊อ
กลุ่มโนรน (เกาหลี: 노론; ฮันจา: 老論; อังกฤษ: Noron) เป็นกลุ่มการเมืองของราชวงศ์โชซ็อน พวกเขาประกอบด้วยผู้สนับสนุนของซง ชี-ย็อลหลังจากการแตกแยกของฝ่ายตะวันตกกลุ่มโนรนประสบปัญหาหลังจากการเสียชีวิตของคิม ซ็อก-จู ในปี ค.ศ. 1684 และการประหารชีวิตของซง ชี-ย็อล ในปี ค.ศ. 1689 ในปี ค.ศ. 1701 พระนางอินฮย็อนพระมเหสีของพระเจ้าซุกจงแห่งโชซ็อน ซึ่งได้รับการสนับสนุนจากกลุ่มโนรนสิ้นพระชนม์ พวกเขาสนับสนุนเจ้าชาย อี กึม ซึ่งต่อมาได้ขึ้นครองราชบัลลังก์เป็นพระเจ้าย็องโจแห่งโชซ็อนในปี ค.ศ. 1724
ดูเพิ่ม

พระเจ้าซุกจง
พระเจ้าคยองจง
พระเจ้ายองโจ
พระเจ้าชองโจ
ทงอี จอมนางคู่บัลลังก์
ลีซาน จอมบัลลังก์พลิกแผ่นดิน
กระบอง (อาหาร)

| --- | --- |
มื้อ: อาหารว่าง
แหล่งกำเนิด: ไทย, พม่า
ภูมิภาค: ภาคเหนือ, ภาคตะวันตก
ส่วนผสมหลัก: ฟักทอง หัวปลี น้ำเต้า มะละกอ แป้งข้าวเจ้า
 ตำราอาหาร: กระบอง
กระบอง หรือ กระบองจ่อ ไทใหญ่เรียก ข่างปอง หรือ งามองจ่อ เป็นอาหารทานเล่นชนิดหนึ่งพบในสำหรับอาหารพม่า และภาคเหนือของประเทศไทย ประกอบอาหารด้วยวิธีการใช้ผักชุบแป้งทอด หรืออาจหมายถึงของทอดต่าง ๆ ที่ไม่เจาะจงวัตถุดิบ บางแห่งว่า กระบองจ่อ มาจากคำพม่าว่า กะบอง แปลว่าฟักทอง กับจ่อ แปลว่าทอด รวมกันมีความหมายว่า "ฟักทองทอด"' บ้างก็ว่าชื่อ งามองจ่อ เป็นคำไทใหญ่ว่า งา แปลว่าปลา มอง แปลว่าผักรวมสามอย่าง (คือฟักทอง น้ำเต้า และมะละกอ) และจ่อ แปลว่าทอด บางแห่งว่าเป็นคำพม่าว่า งะบาวง์ หมายถึง "ปลาตัวเล็กทอดติดกันเป็นแพ"
ในสำรับอาหารล้านนา นิยมใช้ฟักทอง หัวปลี น้ำเต้าอ่อน มะละกอ ปลา หรือกุ้งขนาดน้อย โดยนำผักมาหั่นเป็นเส้นยาว หรือขูดฝอย แล้วชุบแป้งทอด แป้งทำจากแป้งข้าวเจ้า ผสมน้ำกะทิ เกลือ น้ำตาล และมะพร้าวขูด อาจใส่น้ำพริกแกงลงนิดหน่อยเพื่อเพิ่มรส บางแห่งรับประทานเคียงกับน้ำจิ้มทำจากถั่ว น้ำอ้อย พริก กระเทียม และเกลือ
ส่วน ข่างปอง ในสำรับอาหารไทใหญ่จะนำผักหลายชนิด ได้แก่ มะละกอดิบ หอมแขก และหัวปลีหั่น คลุกเคล้ากับกะปิ ตะไคร้ซอย เกลือ แป้ง และพริกป่น ก่อนนำไปทอดกรอบ
ดูเพิ่ม

อะจอ (အကြော်) – อาหารพม่าลักษณะเดียวกัน
ดัคเคา

| ดัคเคา   |
| --- | --- |
เมือง

   ตราอาร์ม
ที่ตั้งของดัคเคา  ในอำเภอDachau  
ดัคเคา  แสดงแผนที่เยอรมนีดัคเคา  แสดงแผนที่รัฐบาวาเรีย
พิกัด:  48°15′37″N 11°26′3″E﻿ / ﻿48.26028°N 11.43417°E﻿ / 48.26028; 11.43417
ประเทศ: เยอรมนี
รัฐ: ไบเอิร์น
จังหวัด: Oberbayern  
อำเภอ: Dachau  
การปกครอง
 • นายกเทศมนตรี: Florian Hartmann (SPD)
พื้นที่
 • ทั้งหมด: 34.85 ตร.กม. (13.46 ตร.ไมล์)
ความสูง: 482 เมตร (1,581 ฟุต)
ประชากร (2020-12-31)
 • ทั้งหมด: 47,680 คน
 • ความหนาแน่น: 1,400 คน/ตร.กม. (3,500 คน/ตร.ไมล์)
เขตเวลา: UTC+01:00 (CET)
 • ฤดูร้อน  (เวลาออมแสง): UTC+02:00 (CEST)
รหัสไปรษณีย์: 85221
รหัสโทรศัพท์: 08131
ทะเบียนพาหนะ: DAH
เว็บไซต์: http://www.dachau.de
ดัคเคา (เยอรมัน: Dachau, ออกเสียง: [ˈdaxaʊ]) เป็นเมืองในโอเบอร์ไบเอิร์น รัฐไบเอิร์น ทางตอนใต้ของประเทศเยอรมนี ปัจจุบันเป็นเมืองที่พักอาศัยที่ได้รับความนิยมจากคนที่ทำงานที่มิวนิก โดยมีประชากรราว 45,000 คน เมืองเก่ามีปราสาทศตวรรษที่ 18 ตั้งอยู่บนที่สูง สามารถมองเห็นได้แต่ไกล
ดัคเคาก่อตั้งในคริสต์ศตวรรษที่ 9 เมืองเป็นที่รู้จักจากการมีค่ายกักกันดัคเคา สร้างขึ้นในปี ค.ศ. 1933 โดยนาซี
ฤดูพายุไซโคลนภูมิภาคออสเตรเลีย พ.ศ. 2561–2562

| ฤดูพายุไซโคลนภูมิภาคออสเตรเลีย พ> ศ. 2561–2562 |
| --- | --- |
แผนที่สรุปฤดูกาล
ขอบเขตฤดูกาล
ระบบแรกก่อตัว: 26 กันยายน พ.ศ. 2561
ระบบสุดท้ายสลายตัว: 18 พฤษภาคม พ.ศ. 2562
พายุมีกำลังมากที่สุด

ชื่อ: วิรอนิกา
 • ลมแรงสูงสุด: 195 กม./ชม. (120 ไมล์/ชม.) (เฉลี่ย 10 นาที)
 • ความกดอากาศต่ำที่สุด: 939 hPa (มิลลิบาร์)
 
สถิติฤดูกาล
ความแปรปรวนทั้งหมด: 25 ลูก
พายุไซโคลนเขตร้อน: 11 ลูก
พายุไซโคลนกำลังแรง: 6 ลูก
ผู้เสียชีวิตทั้งหมด: 14 คน
ความเสียหายทั้งหมด: 1.63 พันล้านดอลลาร์สหรัฐ (ค่าเงิน USD ปี 2019)
 
ฤดูพายุไซโคลนภูมิภาคออสเตรเลีย 2559–60, 2560–61, 2561–62, 2562–63, 2563–64
ฤดูพายุไซโคลนภูมิภาคออสเตรเลีย พ.ศ. 2561–2562 เป็นฤดูกาลในอดีตที่เคยมีการก่อตัวของพายุหมุนเขตร้อนในอัตราใกล้เคียงกับค่าเฉลี่ย ภายในมหาสมุทรอินเดียและมหาสมุทรแปซิฟิก ที่ระหว่าง 90°ตะวันออก ถึง 160°ตะวันออก โดยฤดูกาลนี้ได้เริ่มนับอย่างเป็นทางการ ในวันที่ 1 พฤศจิกายน พ.ศ. 2561 และไปสิ้นสุดในวันที่ 30 เมษายน พ.ศ. 2562 อย่างไรก็ตาม พายุหมุนเขตร้อนสามารถก่อตัวได้ตลอดเวลาตั้งแต่ 1 กรกฎาคม พ.ศ. 2561 ถึง 30 มิถุนายน พ.ศ. 2562 และจะถูกนับรวมในฤดูกาลนี้ด้วย ซึ่งในฤดูกาลนี้มีกรณีของกิจกรรมพายุหมุนเขตร้อนก่อนวันเริ่มฤดูกาลอย่างเป็นทางการ คือ ความกดอากาศต่ำเขตร้อนลีอูอา ในช่วงเดือนกันยายน พ.ศ. 2561 และพายุไซโคลนแอนน์ ในช่วงเดือนพฤษภาคม พ.ศ. 2562
ในระหว่างฤดูกาล พายุหมุนเขตร้อนจะถูกติดตามอย่างเป็นทางการโดยสำนักอุตุนิยมวิทยาออสเตรเลีย (BOM), สำนักอุตุนิยมวิทยา สภาพภูมิอากาศ และธรณีฟิสิกส์แห่งอินโดนีเซีย (BMKG) ในจาการ์ตา ประเทศอินโดนีเซีย และศูนย์บริการสภาพอากาศแห่งชาติปาปัวนิวกินี ในพอร์ตมอร์สบี ส่วนศูนย์เตือนไต้ฝุ่นร่วมของกองทัพเรือสหรัฐ (JTWC) ในรัฐฮาวาย สหรัฐ และศูนย์บริการทางอุตุนิยมวิทยาแห่งชาติอื่น ๆ ประกอบด้วย เมทเซอร์วิซแห่งประเทศนิวซีแลนด์, เมเตโอ-ฟร็องส์แห่งประเทศฝรั่งเศสบนเกาะเรอูนียง และกรมอุตุนิยมวิทยาฟีจี ก็ต่างเฝ้าติดตามส่วนของแอ่งในระหว่างฤดูกาลด้วยแบบไม่เป็นทางการ
การพยากรณ์ฤดูกาล

| ภูมิภาค | จำนวน เฉลี่ย | โอกาสมีพายุ มากกว่า | โอกาสมีพายุ น้อยกว่า | เกิดขึ้น จริง |
| --- | --- | --- | --- | --- |
| ทั้งแอ่ง | 11 | 37% | 63% | 11 |
| ตะวันตก | 7 | 44% | 56% | 6 |
| ตะวันตกด้านเหนือ | 5 | 41% | 59% | 4 |
| เหนือ | 3 | 46% | 54% | 5 |
| ตะวันออก | 4 | 40% | 60% | 5 |
แหล่งข้อมูล: คาดหมายฤดูกาลสำหรับพายุหมุนเขตร้อนของสำนักอุตุนิยมวิทยาออสเตรเลีย
ในช่วงเดือนตุลาคม ก่อนที่ฤดูกาลจะเริ่มต้นขึ้น สำนักอุตุนิยมวิทยาออสเตรเลีย (BOM) ได้ออกประกาศการคาดหมายฤดูกาลสำหรับพายุหมุนเขตร้อนในฤดูกาล พ.ศ. 2561–2562 โดยระบุว่าฤดูอย่างเป็นทางการจะมีช่วงตั้งแต่วันที่ 1 พฤศจิกายน 2561 ไปจนถึง 30 เมษายน 2562 การคาดหมายดังกล่าวเป็นการคาดหมายแบบรวมทั้งแอ่ง ประกอบด้วย ภูมิภาคตะวันออก เหนือ และตะวันตก รวมถึงภูมิภาคย่อยตะวันตกด้านเหนือ การพยากรณ์คำนึงถึงปัจจัยต่าง ๆ รวมถึงสภาวะเอลนิโญล่าสุดที่มีกำลังอ่อนถึงเป็นกลางในเขตร้อนของมหาสมุทรแปซิฟิก การคาดหมายแสดงถึงกิจกรรมโดยรวมภายในแอ่ง รวมถึงในภูมิภาคต่าง ๆ ซึ่งระบุว่ามีกิจกรรมของพายุใกล้เคียงถึงน้อยกว่าค่าเฉลี่ย สำหรับภูมิภาคตะวันตก คือบริเวณระหว่าง เส้นเมริเดียน 90 องศาตะวันออก ถึง 125 องศาตะวันออกนั้น สำนักอุตุนิยมวิทยาพยากรณ์ว่าจะมีกิจกรรมของพายุหมุนเขตร้อนต่ำกว่าค่าเฉลี่ย (7 ลูก) โดยมีโอกาสถึง 56% ที่จะมีพายุหมุนเขตร้อนเกิดขึ้นน้อยกว่าค่าเฉลี่ย ศูนย์เตือนพายุหมุนเขตร้อนเพิร์ท ยังตั้งข้อสังเกตไว้ด้วยว่ามีความเป็นไปได้ที่จะมีพายุหมุนเขตร้อนสองลูก โดยอย่างน้อยหนึ่งลูกที่เป็นพายุโซโคลนกำลังแรงส่งผลกระทบต่อรัฐเวสเทิร์นออสเตรเลีย สำหรับภูมิภาคย่อยตะวันตกด้านเหนือ บริเวณระหว่างเส้นเมริเดียน 125 องศาตะวันออก ถึง 142.5 องศาตะวันออก มีโอกาสที่จะมีพายุมากกว่าค่าเฉลี่ย 54% ส่วนภูมิภาคตะวันออก บริเวณระหว่างเส้นเมริเดียน 142.5 องศาตะวันออกถึง 160 องศาตะวันออก พยากรณ์ว่ามีกิจกรรมของพายุหมุนเขตร้อนใกล้เคียงค่าปกติ โดยมีโอกาส 60% ที่จะมีกิจกรรมของพายุหมุนเขตร้อนต่ำกว่าค่าเฉลี่ย
ภาพรวมฤดูกาล

| --- | --- |
  หย่อมความกดอากาศต่ำ (≤63 กม./ชม.):   พายุไซโคลนกำลังแรงระดับ 3 (118–159 กม./ชม.)
  พายุไซโคลนระดับ 1 (63–88 กม./ชม.):   พายุไซโคลนกำลังแรงระดับ 4 (160–200 กม./ชม.)
  พายุไซโคลนระดับ 2 (89–117 กม./ชม.):   พายุไซโคลนกำลังแรงระดับ 5 (≥200 กม./ชม.)
พายุ > ความกดอากาศต่ำเขตร้อนบูชรา

หย่อมความกดอากาศกำลังอ่อนก่อตัวขึ้นแถบศูนย์สูตรในมหาสมุทรอินเดีย ภายในพื้นที่รับผิดชอบของเมเตโอ-ฟร็องส์ในวันที่ 1 พฤศจิกายน โดยระบบหย่อมความกดอากาศต่ำได้ค่อย ๆ เคลื่อนตัวไปทางตะวันออก และแสดงให้เห็นถึงสัญญาณการทวีกำลังแรงขึ้นเพียงเล็กน้อย ในช่วงปลายของวันที่ 9 พฤศจิกายน พายุดีเปรสชันลูกก่อนหน้าในอ่าวเบงกอลได้ทวีกำลังแรงขึ้นเป็นพายุดีเปรสชันหมุนเร็ว บีโอบี 09 และเริ่มเคลื่อนตัวห่างออกไปและพบกับการบรรจบกันของการไหลของอากาศระดับต่ำที่สัมพันธ์กับการอ่อนกำลังของมัน โครงสร้างของระบบเริ่มจัดระบบได้อย่างมีประสิทธิภาพ และเมเตโอฟร็องส์ได้จัดให้ระบบเป็นการแปรปรวนของลมในเขตร้อน ไม่นานหลังจากนั้นระบบได้เคลื่อนตัวผ่านเส้นเมริเดียนที่ 90 องศาตะวันออก และเข้าสู่แอ่งภูมิภาคออสเตรเลีย โดยได้รับการจัดความรุนแรงของศูนย์เตือนพายุหมุนเขตร้อนจาการ์ตาเป็นพายุดีเปรสชันเขตร้อน ในวันที่ 10 พฤศจิกายน ตามเวลาท้องถิ่น ต่อมาศูนย์เตือนไต้ฝุ่นร่วมประเมินว่าการพัฒนาของหย่อมความกดอากาศต่ำนั้น อยู่ในระดับพายุโซนร้อนแล้วตามมาตราเฮอร์ริเคนแซฟเฟอร์–ซิมป์สัน และจึงได้ออกรหัสเรียกอย่างไม่เป็นทางการกับระบบว่า 04S ไม่กี่ชั่วโมงต่อมา ในเวลา 10:00 UTC (17:00 น. ตามเวลาในประเทศไทย) ระบบได้เคลื่อนตัวย้อนกลับไปทางตะวันตก และกลับเข้าสู่แอ่งมหาสมุทรอินเดียตะวันตก-ใต้ตามเดิม และมีการทวีกำลังขึ้นอย่างรวดเร็วเป็นพายุโซนร้อนกำลังแรง โดยได้รับชื่อจากเมเตโอ-ฟร็องส์ว่า บูชรา (Bouchra)
หลังจากที่พายุเคลื่อนตัวไปทางตะวันตกของเส้นขอบมหาสมุทรอินเดียตะวันตกด้านใต้อยู่เป็นเวลาหลายวัน ระบบได้เคลื่อนตัวกลับเข้ามาในภูมิภาคออสเตรเลียอีกครั้งในวันที่ 12 พฤศจิกายน โดยกลับเข้ามาในฐานะของพายุที่อ่อนกำลังลงอย่างมาก จากกำลังสูงสุดของตัวมันเอง และเหลือเพียงแค่เป็นความกดอากาศต่ำเขตร้อนเท่านั้น โดยหย่อมนี้จะอยู่ภายในแอ่งออสเตรเลียเพียงช่วงเวลาสั้น ๆ อีกครั้ง เนื่องจากเมเตโอ-ฟร็องส์ชี้ว่าระบบพายุไซโคลนบูชราเก่านี้ จะเคลื่อนตัวเลี้ยวกลับเข้าไปในด้านตะวันออกสุดของพื้นที่รับผิดชอบของหน่วยงานในวันที่ 13 พฤศจิกายน อีกหลายวันต่อมา สำนักอุตุนิยมวิทยาออสเตรเลียได้บันทึกว่า ระบบได้เคลื่อนตัวเลี้ยวกลับเข้าไปในแอ่งออสเตรเลียอีกครั้ง โดยมีระยะห่างจากหมู่เกาะโคโคสไปทางทิศตะวันตกเฉียงเหนือ 1,000 กม. ทำให้มันกลายเป็นความกดอากาศต่ำเขตร้อนที่เคลื่อนตัวเข้าและออกจากแอ่งออสเตรเลียถึงสามครั้ง ภายในเวลาเพียงห้าวัน
พายุ > ความกดอากาศต่ำเขตร้อน

วันที่ 14 พฤศจิกายน สำนักอุตุนิยมวิทยาได้บันทึกว่ามีความกดอากาศต่ำเขตร้อนก่อตัวขึ้นในบริเวณพายุฝนฟ้าคะนอง ห่างจากเกาะคริสต์มาสไปทางทิศตะวันตกเฉียงเหนือ 490 กม. ซึ่งอยู่เหนือบริเวณที่มีน้ำทะเลที่อบอุ่นของเขตร้อนในมหาสมุทรอินเดีย นอกชายฝั่งของเกาะชวา มีการพยากรณ์ว่าระบบจะเคลื่อนตัวไปทางตะวันออกเฉียงใต้ และมีโอกาสปานกลางในการก่อตัวเป็นพายุหมุนเขตร้อน
พายุ > พายุไซโคลนกำลังแรงโอเวน

วันที่ 29 พฤศจิกายน สำนักอุตุนิยมวิทยาได้บันทึกว่ามีหย่อมความกดอากาศต่ำก่อตัวขึ้นเหนือหมู่เกาะโซโลมอน และระบบได้พัฒนาขึ้นเป็นบริเวณความกดอากาศต่ำเขตร้อน
วันที่ 30 พฤศจิกายน ระบบได้เคลื่อนตัวเข้าใกล้เกาะทากูลาของประเทศปาปัวนิวกินีจากการเคลื่อนตัวไปทางแนวตะวันตก-ใต้ โดยศูนย์ร่วมเตือนไต้ฝุ่นได้มีการประกาศการแจ้งเตือนการก่อตัวของพายุหมุนเขตร้อนกับระบบ เนื่องจากระบบมีการปรับปรุงโครงสร้างของมันให้ดีขึ้น โดยอุณหภูมิพื้นผิวน้ำทะเลที่อบอุ่นในทะเลคอรัลเป็นตัวเติมเชื้อเพลิงให้กับระบบ และมีช่องอากาศไหลออกด้านบนเป็นตัวช่วยที่ยอดเยี่ยม ทำให้บริเวณความกดอากาศต่ำเขตร้อนทวีกำลังแรงขึ้นอย่างต่อเนื่อง
วันที่ 2 ธันวาคม เวลา 06:00 UTC สำนักอุตุนิยมวิทยาได้ปรับให้ระบบเป็นพายุระดับ 1 ตามมาตราของออสเตรเลีย และให้ชื่อกับพายุว่า โอเวน (Owen) ทำให้พายุลูกนี้เป็นพายุไซโคลนเขตร้อนลูกแรกที่ก่อตัวขึ้นในแอ่ง ในฤดูกาลภูมิภาคออสเตรเลีย 2561–2562
วันที่ 4 ธันวาคม โอเวนอ่อนกำลังลงอย่างรวดเร็ว และถูกปรับลงเป็นความกดอากาศต่ำเขตร้อน
วันที่ 10 ธันวาคม หลังจากที่โอเวนเคลื่อนตัวอยู่ด้านตะวันตกของทะเลคอรัลในฐานะความกดอากาศต่ำเขตร้อน โอเวนได้พัดขึ้นฝั่งบริเวณตอนเหนือของเมืองคาร์ดเวลล์ จากนั้นจึงเคลื่อนตัวลงสู่อ่าวคาร์เพนแทเรีย และเริ่มมีการจัดระบบใหม่อีกครั้ง
วันที่ 11 ธันวาคม โอเวนทวีกำลังแรงขึ้นเป็นพายุไซโคลนเขตร้อนระดับ 1 อีกครั้ง และพายุได้เข้าสู่วงวนแอนไทไซโคลนโดยสมบูรณ์ และเคลื่อนตัวย้อนกลับไปทางทิศตะวันออก และได้กลับมาทวีกำลังแรงอีกครั้ง จนมีความรุนแรงที่สุดเป็นพายุไซโคลนเขตร้อนรุนแรงระดับ 3 โดยมีความเร็วลมสูงสุดต่อเนื่องใน 10 นาที ที่ 150 กม./ชม.
วันที่ 15 ธันวาคม ไซโคลนโอเวนพัดขึ้นฝั่งใกล้กับเมืองโควันยามา และอ่อนกำลังลงอย่างต่อเนื่อง เนื่องจากมีปฏิสัมพันธ์กับแผ่นดิน จนในช่วงบ่าย โอเวนถูกปรับลดเป็นความกดอากาศต่ำเขตร้อนอีกครั้ง
ในระหว่างที่พายุไซโคลนโอเวนพัดผ่านตอนเหนือของรัฐควีนส์แลนด์ พายุทำให้มีผู้เสียชีวิตจำนวน 1 คน และมีปริมาณน้ำฝนทั่วทั้งภูมิภาคสูงที่สุดอยู่ในชายฝั่งตะวันออก เมื่อเทียบกับชายฝั่งด้านตะวันตกเฉียงใต้ส่วนที่เหลือของรัฐ ที่เมืองอินนิสเฟล วัดปริมาณน้ำฝนสูงสุดรายวันเมื่อวันที่ 15 ธันวาคมได้ที่ 149 มิลลิเมตร (5.9 นิ้ว) ขณะที่เมืองคาวลีย์บีชวัดได้ 135 มิลลิเมตร (5.3 นิ้ว) เขื่อนคอปเปอร์โลดฟอลส์ที่อยู่ทางตะวันตกของเมืองแคนส์วัดได้ 130 มิลลิเมตร (5.1 นิ้ว) และที่เมืองมิชชันบีชวัดได้ 98 มิลลิเมตร (3.9 นิ้ว)
พายุ > ความกดอากาศต่ำเขตร้อน 05U

วันที่ 9 ธันวาคม สำนักอุตุนิยมวิทยาประกาศว่ามีการพัฒนาของหย่อมความกดอากาศต่ำกำลังอ่อนขึ้น โดยระบบเคลื่อนตัวไปทางทิศตะวันตก ผ่านตอนกลางฝั่งตะวันออกของทะเลคอรัล โดยมีระยะห่างจากเมืองทาวน์วิลล์ไปทางทิศตะวันออกเฉียงเหนือเฉตะวันออกประมาณ 1000 กม.
พายุ > ความกดอากาศต่ำเขตร้อน

วันที่ 27 ธันวาคม สำนักอุตุนิยมวิทยาระบุว่ามีความกดอากาศต่ำเขตร้อนก่อตัวขึ้นในทะเลติมอร์ ห่างจากเมืองดาร์วิน ไปทางทิศตะวันตกเฉียงใต้ 490 กม.
พายุ > ความกดอากาศต่ำเขตร้อน (โมนา)

วันที่ 28 ธันวาคม ความกดอากาศต่ำเขตร้อนกำลังอ่อนก่อตัวขึ้นภายในร่องมรสุม ที่ทอดตัวยาวในตอนเหนือของทะเลคอรัล ซึ่งอยู่ทางตะวันออกเฉียงเหนือของภูมิภาค ใกล้กับแอ่งแปซิฟิกใต้
พายุ > พายุไซโคลนเพนนี

วันที่ 28 ธันวาคม มีความกดอากาศต่ำเขตร้อนก่อตัวขึ้นอีกลูก ทำให้เดือนธันวาคมฤดูกาลนี้ มีกิจกรรมเยอะในแง่ของการก่อตัวของความกดอากาศต่ำเขตร้อน โดยสำนักอุตุนิยมวิทยาระบุว่านี่เป็นความกดอากาศต่ำเขตร้อนที่ก่อตัวขึ้นลูกที่สาม ในร่องมรสุม ที่ทอดตัวยื่นออกมาจากทะเลเขตร้อนของทะเลคอรัลในฝั่งตะวันออก ไปยังทะเลติมอร์ในฝั่งตะวันตก การฟื้นคืนของมรสุมและกิจกรรมการพาความร้อนในภูมิภาค มีความเกี่ยวเนื่องกับการมีกำลังปานกลาง-กำลังแรงเป็นจังหวะ (moderate-strength pulse) ของการแกว่งไปมาของแมดเดน–จูเลียน ที่เคลื่อนที่ไปทางตะวันออกผ่านทวีปทะเล ความกดอากาศต่ำ 09U ตั้งอยู่ใกล้กับชายฝั่งตะวันออกของคาบสมุทรเคปยอร์ก และถูกประเมินโดยสำนักอุตุนิยมวิทยาให้มีโอกาสสูง ที่จะทวีกำลังแรงขึ้นเป็นพายุหมุนเขตร้อนภายในสามวัน เนื่องจากสภาพแวดล้อมที่เอื้ออำนวย